शेयर बाजारों में बढ़त का रुख  
प्रमुख सूचकांक सेंसेक्स 133.44 अंकों की बढ़त के साथ 18896.24 पर जबकि निफ्टी 52.35 अंकों की बढ़त के साथ 5679.55 पर खुला।
देश के शेयर बाजारों में सप्ताह के पहले कारोबारी दिवस सोमवार को कारोबार की शुरुआत बढ़त के साथ हुई। प्रमुख सूचकांक सेंसेक्स 133.44 अंकों की बढ़त के साथ 18896.24 पर जबकि निफ्टी 52.35 अंकों की बढ़त के साथ 5679.55 पर खुला।  सुबह करीब 9.30 बजे बम्बई स्टॉक एक्सचेंज (बीएसई) का संवेदी सूचकांक सेंसेक्स 145.50 अंकों की बढ़त के साथ 18908.30 पर जबकि नेशनल स्टॉक एक्सचेंज (एनएसई) का निफ्टी सूचकांक 40.20 अंकों की बढ़त के साथ 5667.40 पर कारोबार कर रहा था। बीएसई के मिडकैप और स्मॉलकैप सूचकांकों में भी तेजी का रुख था।